

**Еуразиялық экономикалық одақтың техникалық регламенттерінің талаптарына сәйкес келмейтін өнім туралы хабардар ету жүйесін қалыптастыру жөніндегі пилоттық жобаны іске асыру туралы**

Еуразиялық экономикалық комиссия Алқасының 2018 жылғы 10 мамырдағы № 74 шешімі

      Еуразиялық экономикалық одақ шеңберіндегі ақпараттық-коммуникациялық технологиялар және ақпараттық өзара іс-қимыл туралы хаттаманың (2014 жылғы 29 мамырдағы Еуразиялық экономикалық одақ туралы шартқа № 3 қосымша) 30-тармағына сәйкес техникалық регламенттер талаптарының сақталуын мемлекеттік бақылауды (қадағалауды) тиімді жүзеге асыруды қамтамасыз ету процестерін жеделдету және Еуразиялық экономикалық одаққа мүше мемлекеттердің техникалық реттеу саласындағы уәкілетті органдарының өзара іс-қимыл механизмін тестілік режимде іске қосу мақсатында Еуразиялық экономикалық комиссия Алқасы **шешті:**

      1. Еуразиялық экономикалық одаққа мүше мемлекеттердің үкіметтерінен Еуразиялық экономикалық комиссиямен бірлесіп, Еуразиялық экономикалық одақтың техникалық регламенттерінің талаптарына сәйкес келмейтін өнім туралы хабардар ету жүйесін қалыптастыру жөніндегі пилоттық жобаны 2018 – 2019 жылдары іске асыруды қамтамасыз ету сұралсын.

      2. Қоса беріліп отырған Еуразиялық экономикалық одақтың техникалық регламенттерінің талаптарына сәйкес келмейтін өнім туралы хабардар ету жүйесін қалыптастыру жөніндегі пилоттық жобаны 2018 – 2019 жылдары іске асыру жөніндегі іс-шаралар жоспары бекітілсін.

      3. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |
| --- |
| *Еуразиялық экономикалық комиссия* |
| *Алқасының Төрағасы* | *Т. Саркисян* |

|  |  |
| --- | --- |
|  | Еуразиялық экономикалық комиссия Алқасының 2018 жылғы 10 мамырдағы № 73 шешімімен БЕКІТІЛГЕН |

**Еуразиялық экономикалық одақтың техникалық регламенттерінің талаптарына сәйкес келмейтін өнім туралы хабардар ету жүйесін қалыптастыру жөніндегі пилоттық жобаны 2018 – 2019 жылдары іске асыру жөніндегі іс-шаралар**  
**ЖОСПАРЫ**

|  |  |  |  |
| --- | --- | --- | --- |
| **Іс-шараның атауы** | **Орындаушы** | **Мерзім** | **Күтілетін нәтиже** |
| 1 | 2 | 3 | 4 |
|  | |  |  |  | |
| 1. Еуразиялық экономикалық одақтың техникалық регламенттерінің талаптарына сәйкес келмейтін өнім туралы хабардар ету жүйесін қалыптастыру жөніндегі пилоттық жобаны (бұдан әрі тиісінше – хабардар ету жүйесі, Одақ) нормативтік қамтамасыз ету. Хабардар ету жүйесін қалыптастыру жөніндегі пилоттық жобаны іске асыру кезіндегі Одаққа мүше мемлекеттердің (бұдан әрі – мүше мемлекеттер) уәкілетті органдары мен Еуразиялық экономикалық комиссияның (бұдан әрі – Комиссия) өзара іс-қимылының уақытша тәртібін әзірлеу | | Комиссия,  мүше мемлекеттер | 2018 жылғы III тоқсан | Комиссия Алқасының уақытша тәртіпті бекіту туралы шешімі | |
| 2. Хабардар ету жүйесін қалыптастыру жөніндегі пилоттық жобаны технологиялық және техникалық қамтамасыз ету: | |  |  |  | |
| а) "Қауіпті өнім туралы хабардар ету жүйесін қалыптастыру, жүргізу және пайдалану" жалпы процесін Одақтың интеграцияланған ақпараттық жүйесінің құралдарымен іске асыру кезіндегі ақпараттық өзара іс-қимылды регламенттейтін технологиялық құжаттардың жобаларын жаңарту (бұдан әрі тиісінше – технологиялық құжаттар, интеграцияланған жүйе, жалпы процесс) | | Комиссия,  мүше мемлекеттер | осы жоспардың 1-тармағы орындалғаннан кейін 2 ай ішінде | технологиялық құжаттардың жобалары | |
| б) Комиссияның интеграциялық сегментінде технологиялық құжаттардың жобаларына сәйкес интеграциялық жүйе жалпы процесінің бағдарламалық қамтылымын жаңғырту | | Комиссия | осы тармақтың "а" тармақшасы орындалғаннан кейін 2 ай ішінде | техникалық жұмыс жобасы | |
| в) мүше мемлекеттердің ұлттық сегменттерінде интеграцияланған жүйені пайдалану үшін жалпы процесті базалық іске асыру компоненттерін әзірлеу (қажет болған кезде) | | Комиссия | осы тармақтың "а" тармақшасы орындалғаннан кейін 2 ай ішінде | техникалық жұмыс жобасы | |
| г) мүше мемлекеттердің ұлттық сегменттерінде интеграцияланған жүйені пайдалану үшін жалпы процесті базалық іске асыру компоненттерін беру (қажет болған кезде) | | Комиссия,  мүше мемлекеттер | осы тармақтың "а" тармақшасы орындалғаннан кейін 3 ай ішінде | қабылдау-тапсыру актілері | |
| д) хабардар ету жүйесін қалыптастыру жөніндегі пилоттық жобаға қатысу үшін мүше мемлекеттер уәкілетті органдарының ақпараттық жүйелерін әзірлеу (пысықтау) және баптау | | мүше мемлекеттер | осы тармақтың "а" тармақшасы орындалғаннан кейін 3 ай ішінде | техникалық жұмыс жобасы | |
| 3. Хабардар ету жүйесін тестілік пайдалану: | |  |  |  | |
| а) мүше мемлекеттердің уәкілетті органдары мен Комиссияның ақпараттық жүйелері арасындағы ақпараттық өзара іс-қимылға кешенді тестілеу жүргізу | | Комиссия,  мүше мемлекеттер | осы жоспардың 2-тармағының "а" тармақшасы орындалғаннан кейін 4 ай ішінде | хаттама | |
| б) хабардар ету жүйесіне тестілік пайдалануды жүргізу | | Комиссия,  мүше мемлекеттер | осы жоспардың 2-тармағының "а" тармақшасы орындалғаннан кейін 5 – 7 ай ішінде | есеп | |
| 4. Хабардар ету жүйесін қалыптастыру жөніндегі пилоттық жобаның қорытындысын шығару. Хабардар ету жүйесін тестілік пайдалану қорытындысы бойынша, сондай-ақ жалпы процесті іске асыру бойынша ұсынымдар, сондай-ақ Одақтың нормативтік-анықтамалық ақпаратының бірыңғай жүйесінің ресурстар құрамына енгізу үшін жалпы процестің анықтамалықтары мен сыныптауыштарын әзірлеу, жүргізу және пайдалану жөніндегі ұсыныстарды дайындау | | Комиссия,  мүше мемлекеттер | осы жоспардың 2-тармағының "а" тармақшасы орындалғаннан кейін 8 ай ішінде | хаттама | |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК